उसने मेरे तीनों इंटरनेशनल शतक मिस किए; स्टेडियम में पूरे परिवार को देखकर अच्छा लगा
IPL 2023 - Mumbai Indians Player Suryakumar Yadav Century. वानखेड़े स्टेडियम में शुक्रवार को गुजरात टाइटंस (GT) के खिलाफ खेले गए मैच में मुंबई इंडियंस (MI) के सूर्यकुमार यादव ने शतकीय पारी खेलने के बाद कहा, 'स्टेडियम में पूरे परिवार को देखकर अच्छा लगा,
वानखेड़े स्टेडियम में शुक्रवार को गुजरात टाइटंस (GT) के खिलाफ खेले गए मैच में मुंबई इंडियंस (MI) के सूर्यकुमार यादव ने शतकीय पारी खेलने के बाद कहा, 'स्टेडियम में पूरे परिवार को देखकर अच्छा लगा, खासकर देविशा को। क्योंकि उसने मेरा तीनों इंटरनेशनल टी-20 शतक मिस किया है। वो मैच देखने ही नहीं आ पाई थी।
उन्होंने आगे कहा, 'लेकिन, अब बहुत अच्छा लगा वो स्टेडियम में थी और मेरा शतक बन गया, अब किसी के पास ये कहने का मौका नहीं होगा कि देविशा स्टेडियम आईं और इसी वजह से वो शतक नहीं जड़ पाए।'
गुजरात के खिलाफ खेली नाबाद 103 रन की पारी 
सूर्यकुमार यादव ने गुजरात के खिलाफ मैच में 49 गेंद पर 103 रन बनाकर नॉटआउट रहे। उन्होंने पारी की आखिरी गेंद पर छक्का लगाकर शतक पूरा किया। इस शानदार प्रदर्शन के लिए सूर्या को प्लेयर ऑफ द मैच चुना गया। इस मैच में मुंबई ने गुजरात को 27 रन से हराया। सूर्या ने 103 रनों की नाबाद पारी में 11 चौके और 6 छक्के जड़े। सूर्या का यह IPL इतिहास का सर्वश्रेष्ठ स्कोर है।
रोहित शर्मा ने भी की तारीफ
सूर्या की पारी की तारीफ टीम के कप्तान रोहित शर्मा ने भी की। उन्होंने मैच के बाद कहा कि ईमानदारी से कहूं तो सूर्या के पास अदभुत आत्मिविश्वास है। इस टूर्नामेंट की शुरुआत में हम चर्चा कर रहे थे कि क्या हमें दाएं और बाएं हाथ के कॉम्बिनेशन के साथ चलना चाहिए। सूर्या ने कहा कि नहीं, मैं बल्लेबाज़ी के लिए पहले जाना चाहता हूं। वह कभी पीछे मुड़ कर नहीं देखते।